
ΠΡΟΕΔΡΙΚΑ ΔΙΑΤΑΓΜΑΤΑ 

161. Καθιέρωση οικονομικών κινήτρων προς τους 


Ο.Τ.Α. πρώτου βαθμού σύμφωνα με τις διατάξεις 
των παρ. 1 και 2 του άρθρου 3 του Ν. 2240/ 
1994. 1 

162. Τροποποίηση της συστατικής πράξης της Δημοτι¬ 
κής Επιχείρησης Ύδρευσης Αποχέτευσης Κα¬ 
στοριάς. 2 


163. Επαγγελματικά Δικαιώματα των πτυχιούχων του 

Τμήματος Ιατρικών Εργαστηρίων της Σχολής 
Επαγγελμάτων Υγείας και Πρόνοιας των Τεχνο¬ 
λογικών Εκπαιδευτικών Ιδρυμάτων (ΤΕΙ). 3 

164. Επαγγελματικά Δικαιώματα των πτυχιούχων του 
Τμήματος Ραδιολογίας Ακτινολογίας της Σχολής 


Επαγγελμάτων Υγείας και Πρόνοιας των Τεχνο¬ 
λογικών Εκπαιδευτικών Ιδρυμάτων (ΤΕΙ). 4 

165. Οργανωτική διόρθωση των Υπηρεσιακών μονά¬ 
δων της Εθνικής Σχολής Δικαστών. 5 


ΑΠΟΦΑΣΕΙΣ 

Περί δημοσιεύσεως στην Εφημερίδα της Κυβερνή- 
σεως αποφάσεως της Ολομέλειας της Βουλής 
«Για την έγκριση εκπαιδευτικού προγράμματος 
“ΒΟΥΛΗ ΤΩΝ ΕΦΗΒΩΝ*». 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στα Π.Δ. 317/95, 310/95, 
311 /95 αρμοδιότητας τ. Υπουργείου Εμπορίου. 7 

Διορθώσεις σφαλμάτων στα Π.Δ. 336/95 και Π.Δ. 
337/95 αρμοδιότητας τ. Υπουργείου Εμπορίου. 8 

Διορθώσεις σφαλμάτων στο Π.Δ. 118/1996 αρμοδιό¬ 
τητας Υπουργείου Εμπορικής Ναυτιλίας. 9 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 161 (1) 

Καθιέρωση οικονομικών κινήτρων προς τους Ο.Τ.Α. πρώ¬ 
του βαθμού σύμφωνα με τις διατάξεις των παρ. 1 και 2 

του άρθρου 3 του Ν. 2240/1994. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 2240/1994 (153 
Α’). 

2. Το άρθρο 29Α του Ν. 1555/1985 (27 Α'), που συ¬ 
μπληρώθηκε με το άρθρο 27 του Ν. 2081 /1992 (154 Α'). 

3. Το γεγονός ότι, από τις διατάξεις του παρόντος δια¬ 
τάγματος, προκαλείται δαπάνη σε βάρος του τακτικού 
προϋπολογισμού, για μεν το έτος 1996 ποσού 
5.000.000.000 δρχ. που είναι γραμμένη στον προϋπολο¬ 
γισμό του Υπουργείου Εσωτερικών Δημόσιας Διοίκησης 
και Αποκέντρωσης, υπό φορέα 07-120 και Κ.Α.Ε. 2.225, 
για δε το έτος 1997 και εφεξής δαπάνη ποσού που θα εγ- 
γράφεται στον προϋπολογισμό του ανωτέρω Υπουργείου, 
η οποία δεν είναι δυνατό να προσδιορισθεί εκ των προτέ- 
ρων, διότι δεν είναι γνωστό το ύψος των Κεντρικών Αυτο¬ 
τελών Πόρων επί του οποίου θα υπολογισθεί το ανωτέρω 
ποσό. 

4. Την αριθ. 694/1995 απόφαση του Συμβουλίου της 
Επικράτειας ύστερα από πρόταση των Υπουργών Εσωτε¬ 
ρικών, Δημόσιας Διοίκησης και Αποκέντρωσης, Εθνικής 
Οικονομίας και Οικονομικών, αποφασίζουμε: 

ΑΡΘΡΟ 1 

1. Στους Ο.Τ.Α. πρώτου βαθμού των διευρυμένων Νο¬ 
μαρχιακών Αυτοδιοικήσεων των νομών Έβρου και Ροδό¬ 
πης και των νομών Δράμας, Καβάλας και Ξάνθης, στους 
Ο.Τ.Α. των Επαρχείων που έχουν συσταθεί μέχρι τη δημο¬ 
σίευση του Ν. 2240/94 καθώς και στους Ο.Τ.Α. α) Μεγί¬ 
στης, Σύμης, Χάλκης, Μεγάλου Χωρίου και Λιβαδίων Νο¬ 
μού Δωδεκανήσου, β) Οθωνών, Ερεικούσσης, Μαθρα- 
κίου, Γαΐου, Λάκκας, Λογγού και Μαγαζιών Νομού Κερκύ- 
ρας, γ) Μεγανησίου, Επισκοπής, Καλάμου και Καστού Νο¬ 
μού Λευ κάδος, δ) Γαύδου Νομού Χανιών και ε) Ψαρών και 
Οινουσών Νομού Χίου, παρέχονται οικονομικά κίνητρα ως 
ακολούθως: 

α ) ποσό αυξημένο κατά 50% της επιχορήγησης που χο¬ 
ρηγείται κατ’ έτος στους Ο.Τ.Α. από τους Κεντρικούς Αυ¬ 
τοτελείς Πόρους (Κ.Α.Π.). Το ανωτέρω ποσό κατανέμεται 
οε βάρος ειδικής πίστωσης που εγγράφεταιστονπρουπο- 
λογιομό του Υπουργείου Εσωτερικών Δημόσιας Διοίκησης 

και Αποκέντρωσης. 

β) ποσό αυξημένο κατά 100% της επιχορήγησης που 
χορηγείται κατ’ έτος στους Ο.Τ.Α. από τη Σ.Α.Τ.Α. 

2. Δήμοι και Κοινότητες που αναφέρονται στην παρά- 
γραφο 2 του άρθρου του Ν. 2240/94 και περιλαμβάνονται 
1σ,ηνπερ»έρε.ατωνδ,ίυρ^ι»»^ΜΜ^™- 
διοικήσεων λαμβάνουν για μια μόνο φορά το επι πλέον της 
επιχορήγησης των Κ.Α.Π. κα, ΣΑΤΑ της ανωτέρω παρα¬ 
γράφου 1 περ. α' και β'. 

ΑΡΘΡΟ 2 

1 Η κατανομή των ποσών των εδαφίων α και β του άρ¬ 
θρου 1 γίνεται με βάση τον πραγματικό πληθυσμό της τε¬ 
λευταίας γενικής απογραφής. 1 

2. Η κατανομή του ποσού του εδάφιου α του άρθρου 1 
γίνεται με απόφαση του Υπουργού Εσωτερικών, Δημόσιας 
Διοίκησης και Αποκέντρωσης κάθε εξάμηνο, η δε κατα- 
νομή του ποσού του εδαφίου β με απόφαση του Υπουργού 
Εθνικής Οικονομίας ύστερα από πρόταση του Υπουργού 
Εσωτερικών Δημόσιας Διοίκησης και Αποκέντρωσης. 

Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 20 Μαΐου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΆ ΟΙΚΟΝΟΜΆΣ 

Α.-Α. ΤΣΟΧΑΤΖΟΠΟΥΛΟΣ ΓΙΑΝΝΟΣ ΠΑΠΑΝΤΟΝΙΟΥ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

Τροποποίηση της συστατικής πράξης της Δημοτικής Επι¬ 
χείρησης Ύδρευσης Αποχέτευσης Καστοριάς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 (παρ. 3 του Ν. 1069/ 
1980) (ΦΕΚΑ' 191/1980). 

2 Την με αριθμό 25027/1984 απόφαση του Υπουργού 
Εσωτερικών που δημοσ,εύθηκε στο 244/19.4.1984 ΦΕΚ 

Τΐς διατάξεις του άρθρου 29Α του Ν. 1558/1985 
(ΦΕΚ Α’ 137/85) όπως προσετέθη με το άρθρο 27 του Ν. 

9ΠΑ1 /1992 (ΦΕΚ Α’ 154/92). 

4 Τις διατάξεις του Π. Δ/τος 1195/80 (ΦΕΚ 305 Α /80) 
περί συστάσεως της Δημοτικής Επιχείρησης ύδρευσης 
αποχέτευσης Δήμου Καστοριάς όπως τροποπο ήθηκε με 
τις διατάξεις του Π. Δ/τος 257/87 (ΦΕΚ Α 114/87) 

5. Την 184/95 απόφαση του Δημοτικού Συμβουλίου 

Καστοριάς. 


6 Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού και του προϋπολογισμού της Δημοτικής 
Επιχείρησης Ύδρευσης - Αποχέτευσης Καστοριάς. 

7. Την 12/6.3.1996 απόφαση του Πρωθυπουργού και 
του Υπουργού Εσωτερικών Δημόσιας Διοίκησης και Απο¬ 
κέντρωσης 137Β). 

8 Την αριθμ. 114/1996 γνωμοδότηση του Συμβουλίου 
της Επικράτειας, με πρόταση του Υφυπουργού Εσωτερι¬ 
κών, Δημόσιας Διοίκησης και Αποκέντρωσης, αποφασί¬ 
ζουμε: 

Άρθρο μόνο 

Εγκρίνεται η 184/95 απόφαση του Δημοτικού Συμβου¬ 
λίου Καστοριάς περί τροποποίησης της συστατι ^ 
ξης της Δημοτικής Επιχείρησης Ύδρευσης «οι Αποχέτευ¬ 
σης Καστοριάς, και η παράγραφος 10 του άρθρου μόν υ 
του Π Δ/τος 1195/80 (ΦΕΚ 305/Α) όπως αντικατα^ά- 
θηκε με το άρθρο μόνο του Π. Δ/τος 257/87 (114 Α) δια¬ 
μορφώνεται ως εξής: __ 

Η Δημοτική Επιχείρησης Ύδρευσης και Αποχέτευσης 
Καστορώς «διοικείται από εντεκαμελές (11) Διοικητικό 
Συμβούλιο που τα μέλη του ορίζονται μαζί με αναπληρωτή 
αε απόφαση του Δημοτικού Συμβουλίου. 

Η επιχείρηση διοικείται από Διοικητικό Συμβούλιο που 
αποτελείται από έξι (6) αιρετούς εκπροσώπους του Δή¬ 
μου, από δύο (2) εκπροσώπους Επαγγελματικών - Κ ιν 
νικών φορέων της Περιοχής (έναν εκπρόσωπο του συνδέ¬ 
σμου Γουνοποιών Καστοριάς και ένα (1) εκπρόσωπο του 
Τ Ε.Ε.) από δύο (2) δημότες ή κατοίκους του Δήμου που 
έχουν πείρα ή γνώσεις σχετικές με το αντικείμενο της επι¬ 
χείρησης και έναν (1) εκπρόσωπο των εργαζομένωντ στην 
επιχείρηση αν αυτή αποσχολεί περισσοτέρους από εικοσ 

( 20 ) εργαζόμενους. . 

Η θητεία του διοικητικού Συμβουλίου ακολουθεί την θη¬ 
τεία του Δημοτικού Συμβουλίου και λήγε, μόλις εγκατα¬ 
σταθούν τα νέα μέλη (άρθρο 2 παρ. 2 της 25027/1984 
απόφαση του Υπουργού Εσωτερικών (ΦΕΚ 244/ 
19 4.1987 τεύχος Β'). 

Στον Υφυπουργό Εσωτερικών Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 22 Μαΐου 1996 


ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 163 (3) 

Επαγγελματικά Δικαιώματα των πτυχιούχων του Τμήματος 
Ιατρικών Εργαστηρίων της Σχολής Επαγγελμάτων 
Υγείας και Πρόνοιας των Τεχνολογικών Εκπαιδευτικών 
Ιδρυμάτων (ΤΕΙ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: ^ 

1. Τις διατάξεις του εδ. γ' της παρ. 2 του άρθρου 25 και 
της παρ. 1 του άρθρου 33 του Ν. 1404/83 «Δομή και λει- 

τουργ'ια των Τεχνολογικών Εκπαιδευτικών Ιδρυμάτων» 
(173 Α’). 

2. Τη διάταξη του άρθρου 29Α του Ν. 1558/1985, όπως 
αυτό προσετέθη με το άρθρο 27 του Ν. 2081 /1992 (154 
Α’). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

4. Το από 13.4.95 σχετικό πόρισμα της υποεπιτροπής 
του Συμβουλίου Τεχνολογικής Εκπαίδευσης (ΣΤΕ) που 
συγκροτήθηκε για την επεξεργασία των Επαγγελματικών 
δικαιωμάτων των πτυχιούχων του Τμήματος Ιατρικών Ερ¬ 
γαστηρίων. 

5. Την αριθμ. Δ.Υ.3Α/οίκοθεν/158/96 (59 Β') κοινή 
απόφαση του Πρωθυπουργού και Υπουργού Υγείας Πρό¬ 
νοιας για ανάθεση αρμοδιοτήτων στους Υφυπουργούς 
Υγείας Πρόνοιας. 

6. Τις 418/95 και 147/96 γνωμοδοτήσεις του Συμβου¬ 
λίου της Επικράτειας με πρόταση του Υφυπουργού Υγείας 
Πρόνοιας και του Υπουργού Εθνικής Παιδείας και θρη¬ 
σκευμάτων, αποφασίζουμε: 

Αρθρο 1 

1. Οι πτυχιούχοι Τεχνολόγοι Ιατρικών Εργαστηρίων της 
Σχολής Επαγγελμάτων Υγείας και Πρόνοιας των Τεχνολο¬ 
γικών Εκπαιδευτικών Ιδρυμάτων (ΤΕΙ), με βάση τις εξειδι- 
κευμένες επιστημονικές και Τεχνικές γνώσεις τους, 
έχουν δικαίωμα απασχόλησης σε φορείς που παρέχουν 
υπηρεσίες σχετικές με το γνωστικό τους αντικείμενο είτε 
στο Δημόσιο ή στον ευρύτερο δημόσιο τομέα είτε στον ιδι¬ 
ωτικό τομέα και ειδικότερα στα εξής εργαστήρια: 

α. Μικροβιολογικό - Ιολογίας 
β. Βιοχημικό 
γ. Αιματολογικό 

δ. Αιμοδοσίας - Τράπεζας Αίματος 
ε. Ανοσολογικό - ιστοσυμβατότητος 
στ. Πυρηνικής Ιατρικής (εργαστήρια, μέρος ΒΙΑ) 
ζ. Ορμονολογικό - Ενδοκρινολογικό 
η. Τοξικολογικό 

θ. Παθολογοανατομικό - Ογκολογικό 

ι. Κυτταρολογικό 

ια. Γενετικής 

ιβ. Μοριακής Βιολογίας 

ιγ. Πειραματοζώων 

και σε οποιαδήποτε άλλα που έχουν σχέση με το γνω¬ 
στικό τους αντικείμενο. 

2. Οι παραπάνω πτυχιούχοι εκτελούν όλες τις εργαστη¬ 
ριακές εξετάσεις, κατόπιν εντολής των Διευθυντών των 
Ιατρικών Εργαστηρίων. 

Εφαρμόζουν όλες τις σύγχρονες επιστημονικές μεθό¬ 
δους που έχουν σχέση με την εκτέλεση των εργαστηρια¬ 
κών εξετάσεων, αξιολογούν το ποιοτικό αποτέλεσμα αυ¬ 
τών (τεχνογνωσία) και ο ρόλος τους είναι υπεύθυνος και 
παράλληλος με το ρόλο των άλλων επιστημόνων του εργα¬ 
στηρίου. 

Ειδικότερα: 

α. Δίνουν οδηγίες στους εξεταζομένους για την κατάλ¬ 
ληλη προετοιμασία τους και την σωστή συλλογή του δείγ¬ 
ματος για την εκάστοτε εξέταση. 

β. Δύνανται να προβαίνουν στη λήψη βιολογικών δειγ¬ 
μάτων. 


γ. Παραλαμβάνουν τα δείγματα που προσκομίζονται στο 
εργαστήριο. 

δ. Προετοιμάζουν τα προς εξέταση δείγματα. 

ε. Παρασκευάζουν όλα τα απαραίτητα υλικά, αντιδρα¬ 
στήρια και διαλύματα. 

στ. Παρασκευάζουν επιχρίσματα και εκτελούν τεχνικές 
χρώσεων. 

ζ. Προετοιμάζουν και ελέγχουν κάθε είδους όργανο και 
μηχάνημα που πρόκειται να χρησιμοποιήσουν. 

η. Αναλαμβάνουν υπεύθυνα και υπογράφουν την εκτέ¬ 
λεση του τεχνολογικού μέρους όλων των εργαστηριακών 
εξετάσεων που πραγματοποιούν. 

θ. Επιπλέον στο εργαστήριο Αιμοδοσίας - Τράπεζας Αί¬ 
ματος δίνουν οδηγίες στους υποψηφίους αιμοδότες - 
ασθενείς για την κατάλληλη προετοιμασία τους πριν από 
την αιμοληψία, παρασκευάζουν τα παράγωγα αίματος 
(ΡΙ_Τ, ΡΡΡ, ΝΕΟΟΕϋ-13 κ.ά.), πλένουν τα (προς μετάγ¬ 
γιση) ερυθρά αιμοσφαίρια. 

ι. Ιδιαίτερα στο εργαστήριο πειραματοζώων φροντίζουν 
για τη σωστή εκτροφή και διαβίωση των πειραματοζώων 
και οργανώνουν την αναπαραγωγή τους. 

Επιμελούνται τη χορήγηση των φαρμάκων και διαφόρων 
ουσιών στα ζώα. 

Προβαίνουν σε νάρκωση των περιαματοζώων, κατά 
ανώδυνο τρόπο, έτσι ώστε να τους γίνουν οι διάφορες 
επεμβάσεις σύμφωνα με τους διεθνείς κανόνες περί προ¬ 
στασίας των ζώων. 

Συνεργάζονται με τον υπεύθυνο του Τμήματος για την 
επιλογή των πειραματοζώων. 

Επίσης συμμετέχουν: 

α. στο σχεδίασμά των εργαστηριακών χώρων 

β. στην επιλογή εξοπλισμού (μηχανημάτων - οργάνων) 

γ. στην επιλογή των πλέον κατάλληλων εργαστηριακών 
μεθόδων 

δ. στις επιτροπές προμηθειών αναλώσιμου υλικού 
ε. στον ποιοτικό έλεγχο των αποτελεσμάτων 
στ. στην τήρηση αρχείων 

ζ. στην εκπαίδευση και μετεκπαίδευση του εργαστηρια¬ 
κού προσωπικού, 

η. στις εργασίες και ερευνητικές μελέτες που εκπονού¬ 
νται στα εργαστήρια. 

Επιβλέπουν την ορθή, τακτική συντήρηση και καθαρι¬ 
σμό των μηχανημάτων, οργάνων και σκευών και εφαρμό¬ 
ζουν τους κανόνες υγιεινής και ασφάλειας που προβλέπο- 
νται. 

Τέλος απασχολούνται στην εκπαίδευση σύμφωνα με 
την ισχύουσα κάθε φορά νομοθεσία. 

3. Οι παραπάνω πτυχιούχοι εξελίσσονται ιεραρχικά στα 
τμήματα της ειδικότητάς τους μέχρι και τη θέση του προϊ¬ 
σταμένου. 

Αρθρο 2 

Η ισχύς αυτού του Προεδρικού Διατάγματος αρχίζει από 
τη δημοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων 




αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 5 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΥΦΥΠΟΥΡΓΟΣ 

ΘΡΗΣΚΕΥΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΠΑΠΑΝΔΡΕΟΥ ΦΡΑΓΚΑΙΝΟΙ ΠΑΠΑΔΕΛΛΗΙ 

- ♦ - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 164 (4) 

Επαγγελματικά Δικαιώματα των πτυχιούχων του Τμήματος 
Ραδιολογίας Ακτινολογίας της Σχολής Επαγγελμάτων 
Υγείας και Πρόνοιας των Τεχνολογικών Εκπαιδευτικών 
Ιδρυμάτων (ΤΕΙ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδ. γ' της παρ. 2 του άρθρου 25 και 
της παρ. 1 του άρθρου 33 του Ν. 1404/83 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» 
(173 Α'). 

2. Τη διάταξη του άρθρου 29Α του Ν. 1558/1985, όπως 
αυτό προσετέθη με το άρθρο 27 του Ν. 2081 /1992 (154 

Α')- „ . ,. 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

4. Το γεγονός ότι το Συμβούλιο Τεχνολογικής Εκπαί¬ 
δευσης δεν γνωμοδότησε, ύστερα από το αριθ. Ε5/2374/ 
11.10.94 ερώτημα του Αν. Υπουργού ΥΠΕΠΘ προς την 
Γραμματεία του Συμβουλίου Τεχνολογικής Εκπαίδευσης. 

5. Το από 13.4.95 σχετικό πόρισμα της υποεπιτροπής 
του Συμβουλίου Τεχνολογικής Εκπαίδευσης (ΣΤΕ) που 
συγκροτήθηκε για την επεξεργασία των Επαγγελματικών 
δικαιωμάτων των πτυχιούχων του Τμήματος Ραδιολογίας 
Ακτινολογίας. 

6 . Την αριθμ. Δ.Υ.3Α/οίκοθεν/158/96 (59 Β) κοινή 
απόφαση του Πρωθυπουργού και Υπουργού Υγείας Πρό¬ 
νοιας για ανάθεση αρμοδιοτήτων στους Υφυπουργούς 
Υγείας Πρόνοιας. 

7. Τις 483/95 και 146/96 γνωμοδοτήσεις του Συμβου¬ 
λίου της Επικράτειας με πρόταση του Υφυπουργού Υγείας 
Πρόνοιας και του Υπουργού Εθνικής Παιδείας και θρη¬ 
σκευμάτων, αποφασίζουμε: 

1. Οι πτυχιούχοι τεχνολόγοι Ραδιολογίας-Ακτινολογίας 
της Σχολής Επαγγελμάτων Υγείας και Πρόνοιας των Τε¬ 
χνολογικών Εκπαιδευτικών Ιδρυμάτων (ΤΕΙ) με βάση τις 
εξειδικευμένες επιστημονικές και τεχνικές γνώσεις τους, 
έχουν δικαιώμα απασχόλησης, σε φορείς που παρέχουν 
υπηρεσίες σχετικές με το γνωστικό τους αντικείμενο είτε 
στο Δημόσιο ή στον ευρύτερο δημόσιο τομέα, είτε στον 
ιδιωτικό τομέα. 

2. Οι παραπάνω πτυχιούχοι εκτελούν όλες τις απεικονι- 
στικές, ραδιοϊσοτοπικές και ακτινοθεραπευτικές πράξεις, 
κατόπιν εντολής των Ακτινοδιαγνωστικών, Πυρηνικών Ια¬ 
τρών Ακτινοθεραπευτών Ογκολόγων Ιατρών και αξιολο¬ 
γούν το ποιοτικό αποτέλεσμα αυτών. 

3. Ειδικότερα οι παραπάνω πτυχιούχοι έχουν τα εξής 


καθήκοντα και αρμοδιότητες κατά τομέα: 

3.1. Στα Τμήματα Ιατρικής Απεικόνισης, 
α. Είναι υπεύθυνοι για την προβολική απεικόνιση και την 
ποιοτική επεξεργασία της εικόνας. Επίσης για την λει¬ 
τουργικότητα των Ακτινοδιαγνωστικών θαλάμων, του σκο¬ 
τεινού θαλάμου και των λοιπών χώρων του Τμήματος. 

β. Κατά την ακτινοσκόπιση ή οποιαδήποτε άλλη εφαρ¬ 
μογή, επικουρούν τους ιατρούς ακτινολόγους. 

γ. Ενημερώνουν το Νοσηλευτικό και λοιπό βοηθητικό 
προσωπικό για την προετοιμασία των εξεταζομένων και 
υποδεικνύουν σ’ αυτό την παρασκευή διαλυμάτων και 
φαρμάκων. 

δ. Τηρούν σχολαστικά τα προβλεπόμενα στους Κανονι¬ 
σμούς ακτινοπροστασίας και αξιοποιούν τους κανόνες 
ακτινοπροστασίας για το Ακτινοδιαγνωστικό Τμήμα. 

ε. Συμμετέχουν σε επιτροπές προμήθειας ακτινολογι¬ 
κών μονάδων. 

στ. Φροντίζουν για την προμήθεια αναλωσίμων υλικών 
συνεργαζόμενοι με τους Ιατρούς Ακτινολόγους. 

ζ. Έχουν την υποχρέωση να εκτελούν τον ποιοτικό 
έλεγχο των σταδίων από τα οποία διέρχεται η απεικόνιση, 
ώστε έγκαιρα να επισημαίνεται κάθε παράγοντας που 
μπορεί να προσβάλει και να περιορίσει την ποιοτική αξία 
του αποτελέσματος. 

η. Φροντίζουν υπεύθυνα για την ορθή καταχώ;: ·' : 
όλων των Ιατρικών καταγραφών που αφορούν την εξέ- 
ταση. 

θ. Συμμετέχουν σε ερευνητικές εργασίες του Τμήμα¬ 
τος. 

3.2. Στα Τμήματα Πυρηνικής Ιατρικής 
0 Καταχωρούν και φυλλάσσουν τα διακινούμενα ραδιοϊ¬ 
σότοπα στις ειδικές κρύπτες καθώς και τα ραδιενεργά κα¬ 
τάλοιπα. 

β. Έχουν την ευθύνη να παρασκευάζουν διαγνωστικά 
και θεραπευτικά διαλύματα ραδιοφαρμάκων, προσδιορί¬ 
ζουν και μετρούν την δόση αυτών, σε συνεργασία με τους 
Φυσικούς Νοσοκομείων. 

γ. Τηρούν πιστά τους Κανονισμούς Ακτινοπροστασίας 
και σε περίπτωση ραδιενεργού μόλυνσης ενημερώνουν 
τους υπευθύνους ακτινοπροστασίας. 

δ. Εκτελούν τις μετρήσεις, τις καταγράφουν και τις θέ¬ 
τουν υπ’ όψη των υπευθύνων Ιατρών. 

ε. Φροντίζουν για την άριστη ποιότητα των ΙΝ VIνο εξε¬ 
τάσεων χρησιμοποιώντας την κατάλληλη μέθοδο σε συν¬ 
δυασμό με την σύγχρονη τεχνολογίας. Σε περίπτωση κά¬ 
ποιου προβλήματος ενημερώνουν τους Φυσικούς Νοσο¬ 
κομείων. 

στ. Φροντίζουν υπεύθυνα για την ορθή καταχώρηση 
όλων των Ιατρικών καταγραφών που αφορούν τον ασθενή 
και την εξέταση που πραγματοποιήθηκε. 

ζ. Είναι υπεύθυνοι για την σωστή λειτουργία του εμφανι¬ 
στηρίου του Τμήματος. 

η. Ελέγχουν και επιτηρούν τους ειδικούς χώρους χορη¬ 
γήσεων θεραπευτικών δόσεων και εκτελούν μετρήσεις 
ακτινοπροστασίας, με την συνεργασία των Υπευθύνων 
Ακτινοπροστασίας. 

θ. Φροντίζουν για την προμήθεια αναλωσίμων υλικών 
συνεργαζόμενοι με τους Ιατρούς του Τμήματος. 

ι. Συμμετέχουν σε ερευνητικές εργασίες του Τμήμα- 
τος. 

ια. Φροντίζουν για την προμήθεια των αναλωσίμων υλι- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


2137 


κών, των αντιδραστηρίων σε συνεργασία με τον υπεύ¬ 
θυνο. 

ιβ. Επιμελούνται της καθαριότητας και τακτοποιήσεως 
των συσκευών, οργάνων κλπ. του εργαστηρίου. 

Ο αριθμός των παραπάνω πτυχιούχων ανα γ-03πιβΓ3 
εξαρτάται από τις ανάγκες του Νοσοκομείου. 

3.3. Στα Τμήματα Ακτινοθεραπευτικής Ογκολογίας. 

α. Έχουν την ευθύνη εφαρμογής του σχεδίου θερα¬ 
πείας του ασθενούς, όπως προκαθορίστηκε από τους 
υπεύθυνους του Τμήματος, σύμφωνα με τις αρχές της Δο- 
σιμετρίας για κάθε συγκεκριμένο περιστατικό. 

β. Παρακολουθούν την λειτουργία των μηχανημάτων και 
σε περίπτωση οποιοσδήποτε βλάβης ενημερώνουν το βι¬ 
βλίο βλαβών της οικείας μονάδας. 

γ. Συνεργάζονται στην κατασκευηή προστατευτικών 
μπλοκ και εκμαγείων, σύμφωνα με το σχέδιο της Ακτινο¬ 
θεραπείας. * 

δ. Φροντίζουν υπεύθυνα για την ορθή καταχώρηση 
όλων των Ιατρικών καταγραφών, που αφορούν τον ασθενή 
και της εξέτασης της ακτινοθεραπείας που πραγματοποι¬ 
ήθηκε. 

ε. Συμμετέχουν σε ερευνητικές εργασίες του Τμήμα¬ 
τος. 

στ. Τηρούν σχολαστικά και αξιοποιούν τις προϋποθέ¬ 
σεις των Κανονισμών Ακτινοπροστασίας. 

ζ. Βοηθούν στις μετρήσεις πρακτικής δοσιμετρίας. 

η. Εκθέτουν σε ακτινοβολία αιμοπετάλια, πλάσμα αίμα¬ 
τος και λοιπά στοιχεία του ανθρώπινου οργανισμού εξυπη¬ 
ρετώντας άλλα Τμήματα του Νοσοκομείου ή Ερευνητικά 
Κέντρα, ύστερα από σύμφωνη γνώμη του Τμήματος Ακτι- 
νοθεραπευτικής Ογκολογίας. 

, 4. Οι παραπάνω πτυχιούχοι εξελίσσονται ιεραρχικά στα 
τμήματα της ειδικότητάς τους μέχρι και τη θέση του προϊ¬ 
σταμένου. Τέλος απασχολούνται στην εκπαίδευση σύμ¬ 
φωνα με την ισχύουσα κάθε φορά νομοθεσία. 

Άρθρο 2 

Η ισχύς αυτού του Προεδρικού Διατάγματος αρχίζει από 
την δημοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 5 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΥΦΥΠΟΥΡΓΟΣ 

ΘΡΗΣΚΕΥΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΠΑΠΑΝΔΡΕΟΥ ΦΡΑΓΚΛΙΝΟΣ ΠΑΠΑΔΕΛΛΗΣ 

- 4 -- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 165 (5) 

Οργανωτική διόρθωση των Υπηρεσιακών μονάδων της 
Εθνικής Σχολής Δικαστών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 5 παράγραφος 1 του Ν. 2236/1994 
«Εθνική Σχολή Δικαστών» (ΦΕΚ 146Α’). 

β) Του άρθρου 29Α του Ν. 1558/1985 (ΦΕΚ 137Α’) 


όπως προσετέθη με το άρθρο 27 του Ν. 2081 /1992 (ΦΕΚ 
154Α'). 

2. Την αριθ. 13/6.3.1996 Απόφαση του Πρωθυπουργού 
και του Υπουργού Εσωτερικών, Δημόσιας Διοίκησης και 
Αποκέντρωσης «Καθορισμός αρμοδιοτήτων του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης Γ. Μωραΐτη» (ΦΕΚ 137 Β') 

3. Το γεγονός ότι από το παρόν διάταγμα προκαλείται 
δαπάνη για το 1996 του κρατικού προϋπολογισμού ύψους 
343.200 δραχμών για καταβολή επιδόματος θέσης ευθύ¬ 
νης Προϊσταμένου Διεύθυνσης και Προϊσταμένων Τμημά¬ 
των που έχει εγγράφει στον κρατικό προϋπολογισμό στο 
φορέα νομικών προσώπων με αριθμό 0230 και ΚΑΕ 0238. 
Από το έτος 1997 και εφεξής προκαλείται ετήσια δαπάνη 
δραχμών 440.000 περίπου και θα καλυφθεί από τις πιστώ¬ 
σεις που θα εγγράφονται στους παραπάνω κωδικούς αριθ¬ 
μούς εξόδων. 

4. Τη γνωμοδότηση του Συμβουλίου της Επικράτειας 
αριθ. 65/1996 μετά από πρόταση των Υπουργών Οικονο¬ 
μικών, Δικαιοσύνης και του Υφυπουργού Εσωτερικών, Δη- 
μοσ. Διοίκησης και Αποκέντρωσης, αποφασίζουμε: 

Άρθρο 1 

Διάρθρωση Υπηρεσιών 

Οι υπηρεσιακές μονάδες της Εθνικής Σχολής Δικαστών 
(Ε.Σ.ΔΙ) συγκροτούν τη Διεύθυνση Διοίκησης και Οικονο¬ 
μικού, η οποία διαρθρώνεται ως ακολούθως: 
α. Τμήμα Διοικητικού 
β. Τμήμα Οικονομικού 
γ. Τμήμα Βιβλιοθήκης 

Άρθρο 2 

Τμήμα Διοικητικού 

Οι αρμοδιότητες του Τμήματος είναι οι ακόλουθες: 

- Παρακολούθηση και χειρισμός των θεμάτων υπηρεσια¬ 
κής και μισθολογικής κατάστασης και εκπαίδευσης του 
προσωπικού της Ε.Σ.ΔΙ και εφαρμογή των σχετικών διατά¬ 
ξεων της νομοθεσίας. 

- Τήρηση μητρώου και υπηρεσιακών φακέλων των υπαλ¬ 
λήλων, φύλαξη αρχείου προσωπικού και μεταβολών. 

- Τήρηση των φακέλων των εκπαιδευομένων. 

- Παρακολούθηση της κανονικής προσέλευσης και απο¬ 
χώρησης του προσωπικού. 

- Μέριμνα για τη σύνταξη και υποβολή εκθέσεων προσό¬ 
ντων των υπαλλήλων. 

- Μέριμνα για την έγκριση υπερωριακής απασχόλησης και 
μετακινήσεων εκτός έδρας των υπαλλήλων της Ε.Σ.ΔΙ. 

- Τήρηση διαδικασίας πειθαρχικού ελέγχου του προσωπι¬ 
κού της Ε.Σ.ΔΙ. καθώς και των εκπαιδευομένων. 
-Παρακολούθηση αδειίων (κανονικής, εκπαιδευτικής, 
αναρρωτικής, λοχείας, γονικής κ.λπ.) του προσωπικού της 
Ε.Σ.ΔΙ. και των εκπαιδευομένων. 

- Έκδοση και ετήσια θεώρηση των ατομικών βιβλιαρίων 
νοσηλείας. 

- Παραπομπή του προσωπικού και των εκπαιδευομένων 
στις υγειονομικές υπηρεσίες. 

- Μελέτη και εισήγηση συστημάτων και μεθόδων οργάνω¬ 
σης για την ορθολογική και εκσυγχρονισμένη διάρθρωση 
και σύνθεση των υπηρεσιακών μονάδων της Ε.Σ.ΔΙ. και^ 
την κατανομή των αρμοδιοτήτων μεταξύ αυτών καθώς και 
μέτρων για τη μεγιστοποίηση της αποδοτικότητάς τους 
και την καθιέρωση σύγχρονων μεθόδων εργασίας και την 
απλούστευση διαδικασιών. 

-Τήρηση γενικού πρωτοκόλλου εισερχομένης και εξερ- 
χομένης αλληλογραφίας. 

_ Δακτυλογράφηση και αναπαραγωγή εγγράφων και εντυ- 

- Παραλαβή από το Εθνικό Τυπογραφε ίο των φύλλων της 
Εφημερίδας της Κυβερνήσεως ή άλλων έντυπων και δκι 
νομή τους στις λοιπές υπηρεσιακές μονάδες της Ε.Σ.ΔΙ. 

- Μέριμνα για την εκτύπωση και διανομή εκπαιδευτικών 
εν νΠΓύηω" καθώς κα,κίθίίΑΛο,εν,ϋπου^ε,ίο- 
μένου με τη λειτουργία των υπηρεσιών της Ε.Σ.ΔΙ. 

- Βεβαίωση της ακρίβειας αντ,γρά^ν, φ^ 
οποιωνδήποτε εγγράφων και γενικά δικαιολογητικων. 

- Βεβαίωση του γνήσιου της υπογραφής. 

-Τήρηση του αρχείου και διεκπεραίωση κάθε άλλης 
γραμματειακής υπηρεσίας για την εκπλήρωση των σκο¬ 
πών της Σχολής. 

- Μέοιμνα για τη συντήρηση και λειτουργία των τηλεφωνι- 
κώνΐαίτηλεπικοινωνιακών κέντρων κα, του ηλεκτρονικού 
εξοπλισμού της Ε.Σ.ΔΙ. 

- Διακίνηση της εν γένει αλληλογραφίας της Ε.Σ.ΔΙ., των 

κοια^άοε»», εν,αΧμάπ», τιμολογίων κο. 

κάθε είδους λογιστικών στοιχείων, κάθε εισερχομένου κα 
εξερχομένου εγγράφου καθώς κα, του εν γένε, εκπαιδευ¬ 
τικού υλικού της Ε.Σ.ΔΙ. 

- Εκτύπωση, φωτοτύπηση και εκτέλεση των συναφών ερ- 

-°Ε^λεση κάθε εσωτερικής κα, εξωτερικής εργασίας και 
άλλης βοηθητικής υπηρεσίας στα πλαίσια της ευ Ρ“®^ 
λειτουργίας των υπηρεσιών της Ε.Σ.ΔΙ και της εκτέλεσης 

του εκπαιδευτικού έργου. _ Λ ι 

- Εποπτεία της καθαριότητας των χωρων της Ε.Σ.ΔΙ. και 
κάθε άλλη συναφής εργασία που ήθελε ανατεθεί από τον 
Γενικό Διευθυντή ή τον Διευθυντή ή Υποδιευθυντή Σπου¬ 
δών. 


Αρθρο 3 

Τμήμα Οικονομικού 

- Οι αρμοδιότητες του τμήματος είναι οι ακόλουθες: 

- Συγκέντρωση και επεξεργασία οικονομικών στοιχείων^ 

- Κατάρτιση και τροποποίηση του προϋπολογισμού της 
Ε Σ ΔΙ (τακτικού και επενδύσεων), απολογισμού και ισο¬ 
λογισμού και υποβολή του για έγκριση στα αρμόδια 

-Διαχε'φίση κάθε δαπάνης και εντολής, εκκαθάριση 
αποδοχών, απολαβών και γενικά αμοιβών και αποζημιώ¬ 
σεων των διδασκόντων του κάθε είδους προσωπικού της 
Ε.Σ.ΔΙ και των εκπαιδευομένων σε συνεργασία με τις λοι- 

-ΐατάρίσΤμισθ^ 0 ^^ καταστάσεων, έκδοση ενταλ- 

- Υποβολή στο Ελεγκτικό Συνέδριο των απολογισμών και 
ισολονισμών για τον κατασταλτικό έλεγχο. 

Παρακολούθηση της κίνησης κάθε είδους λογαριασμών 
της Ε.Σ.ΔΙ στην Τράπεζα. 

-Μέριμνα για την αξιοποίηση, διαφύλαξη και εκμετάλ- 
λευση των περιουσιακών εν γένει στοιχείων της Ε.Σ.ΔΙ. και 
ωύλαξη χρεογράφων και άλλων αξιών της. 

- Επιμέλεια για την έκδοση αποφάσεων ανάληψης υπο¬ 
χρεώσεων. 


- Κατάρτιση των απαραίτητων συμβάσεων με τρίτους, φύ¬ 
λαξη στοιχείων και παρακολούθηση της εκτέλεσής τους. 

- Εκκαθάριση των οφειλών κάθε είδους. 

- Εκκαθάριση δαπανών των επιμορφωτικών προγραμμά- 

-'άιεξαγωγή κάθε λογιστικής και ταμιακής εργασίας της 

- Επεξεργασία προτάσεων γ,α τ,ς διοικητικές δαπάνες 

του προγράμματος δημόσιων επενδύσεων, με φορέα το 
ΥπουργεΓϋΙίκα,^ΰνης. προς εκπλήρωση των σκοπών 
ίδρυσης και λειτουργίας της Ε.Σ.ΔΙ. „ 

- Έκδοση βεβαιώσεων αποδοχών και φορολογικών β - 

-Παρακολούθηση της είσπραξης και της απόδοσης κρα¬ 
τήσεων ασφαλιστικών οργανισμών καθώς και 
φύσεως κρατήσεων από τις καποδοχές του προσωπικού 
και των εκπαιδευομένων. 

- Παρακολούθηση της έγκαιρης απόδοσης λον °Ρ ια< ^ 
των υπολόγων από εντάλματα προπληρωμής και έλεγχος 
των υποβαλλόμενων δικαιολογητικών και παραστατικών 
γενικά στοιχείων όσον αφορά τη νομιμότητα και κανονικό- 

- Επιμέλεια έκδοσης καταλογιστ,κών αποφάσεων και πα¬ 
ρακολούθηση της τήρησης των νόμιμων διαδικασιων δια 
χείρισης των χρηματικών και των λοιπών παραστατικοί 

στοιχείων. ε- ν αι 

- Αποτίμηση των περιουσιακών στοιχείων της Ε.Σ. . 
-Διενέργεια τακτικών και έκτακτων επιθεωρήσεων δια¬ 
χείρισης υλικού των υπηρεσιών της Ε.Σ.ΔΙ. 

- Μέριμνα για την ασφάλιση και προστασία της ακίνητης 
και κινητής^περιουσίας της Ε.Σ.ΔΙ., του εξοπλισμού που 
απαιτείται για τις λειτουργικές της ανάγκες, καθώς και για 
την ετήσια απογραφή τους. 

- Διαχείριση και εκκαθάριση των δαπανών ρεύματος, πε¬ 

τρελαίου, ύδατος, τηλεπικοινωνιών και λοιπών λογαρια¬ 
σμών και οφειλών. ._ __ 

- Μέριμνα για την κίνηση, λειτουργία και τη συντήρηση 
οχημάτων, εγκαταστάσεων και χώρων της Ε.Σ. 

- Παρακολούθηση και διαχείριση, σε συνεργασία με τις 
λοιπές αρμόδιες αρχές (ιδίως Υπουργείου ΕοωτεΡ,κων ' 
Δημόσιας Διοίκησης και Αποκέντρωσης και Υπου ΡΥ ε '° υ 
Εργασίας και Κοινωνικών Ασφαλίσεων) της χρηματοδότη 
σπς από τα οικεία Προγράμματα του Ευρωπαϊκού Τα¬ 
μείου, της Ευρωπαϊκής Ένωσης κ.λπ., υποβολή σχετικών 
προτάσεων, συγκέντρωση και υποβολή οτοιχε,ωνκαι δι- 
καιολογητικών για την έγκριση κα, αποδοση κονδυλ,ων και 
απορρόφηση των χορηγούμενων πιστώσεων. 

-Διαχείριση της πάγιας προκαταβολής, εφοδιασμός με 
χαρτόσημα και έντυπα υπεύθυνων δηλώσεων για την εξυ 
πηρέτηση του προσωπικού, των εκπαιδευομένων, των με- 
τεκπαιδευομένων και των συναλλασσομένων με την 

- Διενέργεια μειοδοτικών διαγωνισμών για την προμήθεια 
του απαραίτητου υλικού και την ανάθεση έργου για τις λει¬ 
τουργικές ανάγκες Ε.Σ.ΔΙ. καθώς και απευθείας ανάθεση 
για προμήθειες και εκτέλεση εργασιών σύμφωνα με τις 
κείμενες διατάξεις. 

- Διενέργεια μειοδοτικών διαγωνισμών για την αγορά ακι¬ 
νήτων και για τη μίσθωση ξενοδοχείων, κτιρίων, εξοπλι¬ 
σμού και μέσων για την πραγματοποίηση των σκοπών της 
Ε Σ.ΔΙ. και τήρηση της σχετικής διαδικασίας σύμφωνα με 
τις κείμενες διατάξεις. 

- Μέριμνα για την ανάθεση εκτέλεσης εργασιών. 

- Τήρηση και ενημέρωση όλων των αναγκαίων λογιστικών 
βιβλίων και στοιχείων, καθώς και τήρηση εν γένει των 
όρων και διατυπώσεων που προβλέπονται στον ειδικό κα¬ 
νονισμό οικονομικής διαχείρισης της Ε.Σ.ΔΙ. 

Αρθρο 4 

Τμήμα Βιβλιοθήκης 

- Οι αρμοδιότητες του τμήματος ε'ιναι οι ακόλουθες: 

- Μέριμνα για τον εμπλουτισμό της βιβλιοθήκης με βιβλία, 
μελέτες, επιστημονικά περιοδικά και λοιπά έντυπα σχε¬ 
τικά με το αντικείμενο της Ε.Σ.ΔΙ. με σκοπό την υποστή¬ 
ριξη του εκπαιδευτικού της έργου και των επιμορφωτικών 
προγραμμάτων της και την εξυπηρέτηση των εργαζομέ¬ 
νων σ’ αυτήν, των εκπαιδευομένων και των επιμορφωμέ- 
νων. 

- Εφοδιασμός με κάθε είδους εκδόσεις σχετικές με την 
ελληνική και ξένη δικαιοσύνη και άλλα συναφή θέματα. 

- Εξυπηρέτηση των ενδιαφερομένων φορέων και ερευνη¬ 
τών για ζητήματα δικαιοσύνης. 

- Παρακολούθηση της ελληνικής και διεθνούς βιβλιογρα¬ 
φίας. 

- Οργάνωση και λειτουργία ειδικής τεκμηρίωσης σε θέ¬ 
ματα δικαιοσύνης, καταγραφή, ταξινόμηση και επεξεργα¬ 
σία σχετικών στοιχείων με δημιουργία ηλεκτρονικού αρ¬ 
χείου. 

- Οργάνωση και τήρηση αρχείου νομολογίας των ελληνι¬ 
κών δικαστηρίων, του Δικαστηρίου των Ευρωπαϊκών Κοι¬ 
νοτήτων, του Διεθνούς Δικαστηρίου της Χάγης και επιλε¬ 
κτική συλλογή αποφάσεων δικαστηρίων της αλλοδαπής 
κατά το μέτρο του επιστημονικού τους ενδιαφέροντος. 

- Μέριμνα για τη σύνδεση με τράπεζες νομικών και εν γέ- 
νει επιστημονικών πληροφοριών εσωτερικού και εξωτερι¬ 
κού. 

- Συνεργασία με ημεδαπές και ξένες βιβλιοθήκες, κέντρα 
ερευνών, μελετών και τεκμηρίωσης, εσωτερικού και εξω¬ 
τερικού, καθώς και με άλλους οργανισμούς, ιδρύματα και 
λοιπούς φορείς που ασχολούνται με τη συλλογή, ταξινό¬ 
μηση και τήρηση στοιχείων που ενδιαφέρουν την Ε.Σ.ΔΙ. 
και τις υπηρεσιακές μονάδες της. 

- Προμήθεια και ταξινόμηση των φύλλων Εφημερίδας της 
Κυβέρνησης. 

- Βιβλιοδεσία βιβλίων, περιοδικών ή άλλων εντύπων. 

- Οργάνωση και λειτουργία αναγνωστηρίου και παραρτη¬ 
μάτων στις οργανικές μονάδες της Ε.Σ.ΔΙ. 

- Κατάρτιση καταλόγων καρτελλοθηκών και ηλεκτρονι¬ 
κού ευρετηρίου της βιβλιοθήκης. 

Άρθρο 5 

Προϊστάμενοι Υπηρεσιών 

1. Στη Διεύθυνση Διοίκησης και Οικονομικού και στα 
Τμήματα (α) Διοικητικού και (β) Οικονομικού, προΐστανται 
υπάλληλοι του κλάδου ΠΕ Διοικητικού - Οικονομικού. Στο 
Τμήμα Βιβλιοθήκης προΐσταται υπάλληλος του κλάδου ΤΕ 
Βιβλιοθηκονόμων. 

2. Σε περίπτωση έλλειψης, κωλύματος ή απουσίας, οι 
προϊστάμενοι των υπηρεσιακών μονάδων της Ε.Σ.ΔΙ. ανα¬ 
πληρώνονται σύφωνα με τα οριζόμενα στο άρθρο 13 του 
Ν. 1586/1986 (ΦΕΚ Α' 37, όπως τροποποιήθηκε με το 
άρθρο 36 παρ. 19 του Ν. 2190/1994 (ΦΕΚ Α' 28). 


Άρθρο 6 

Τοποθέτηση Προσωπικού 

Η τοποθέτηση και η κατανομή των προϊσταμένων και 
του εν γένει προσωπικού της Ε.Σ.ΔΙ. ενεργείται με από¬ 
φαση του Γενικού Διευθυντή. Με όμοια απόφαση καθορί¬ 
ζονται τα ειδικότερα καθήκοντά τους και αίρεται κάθε 
σχετική αμφισβήτηση. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 30 Μαΐου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΟΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΟΝ 

Γ. ΜΩΡΑΪΤΗΣ Α. ΠΑΠΑΔΟΠΟΥΛΟΣ 

ΔΙΚΑΙΟΣΥΝΗΣ 

Ε. ΒΕΝΙΖΕΛΟΣ 

-♦- 

Α ΠΟΦΑΣΕΙ Σ 

Αριθ. 2994 (6) 

Περί δημοσιεύσεως στην Εφημερίδα της Κυβερνήσεως 

αποφάσεως της Ολομέλειας της Βουλής «Για την 

έγκριση εκπαιδευτικού προγράμματος “ΒΟΥΛΗ ΤΩΝ 

ΕΦΗΒΩΝ”». 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 του Συντάγματος. 

2. Την από 6 Ιουνίου 1996 απόφαση της Διάσκεψης των 
Προέδρων. 

3. Την κατά τη ΡΜ' συνεδρίαση της 6ης Ιουνίου 1996 
ομόφωνη απόφαση της Ολομέλειας της Βουλής των Ελ¬ 
λήνων. 

4. Το άρθρο 150 του Κανονισμού της Βουλής (μέρος Β’ 
- Προσωπικό), παραγγέλλουμε: 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 
ΤΗΣ ΒΟΥΛΗΣ ΤΩΝ ΕΛΛΗΝΩΝ 

Η ΒΟΥΛΗ ΤΩΝ ΕΛΛΗΝΩΝ 
Έχοντας υπόψη: 

1. Τα άρθρα 65 και 72 παρ. 1 του Συντάγματος. 

2. Τ άρθρα 11 παρ. 4 και 120 παρ. 7 του Κανονισμού της 
Βουλής (μέρος Α' Κοινοβουλευτικό) οε συνδυασμό προς 
τα άρθρα 90, 96 παρ. 2 περιπτ. ιδ' και 102 παρ. 1 του Κα¬ 
νονισμού της Βουλής (μέρος Β' - Προσωπικό), 

3. Την απόφαση της διάσκεψης των Προέδρων (Συνε¬ 
δρίαση 6.6.1996), 

4. Την ανάγκη συμβολής της Βουλής στην καλλιέργεια 
θετικής στάσης των νέων απέναντι στην αξία «Συμμετοχή 
οτα Κοινά» και ανάπτυξης διαλόγου μεταξύ πολιτείας και 
νεολαίας πάνω σε θέματα μείζονος σημασίας, 

5. Την υπ’ αριθ. 5296/4455/95 απόφαση του Προέ¬ 
δρου της Βουλής με την οποία συγκροτήθηκε επιτροπή 
από ειδικούς για το σχεδιαομό και την οργάνωση ειδικού 
εκπαιδευτικού προγράμματος «ΒΟΥΛΗ ΤΩΝ ΕΦΗΒΩΝ», 

6. Ανάλογα προγράμματα και πρωτοβουλίες του Βρετα¬ 
νικού και του Γαλλικού Κοινοβουλίου, 

7 Την υπό Κ.Α. 0845 πίστωση του Προϋπολογισμού της 
Βουλής, οικονομικού έτους 1996, αποφασίζει ομόφωνα: 

1 Εγκρίνει τη διενέργεια του εκπαιδευτικού προγράμ¬ 
ματος «ΒΟΥΛΗ ΤΩΝ ΕΦΗΒΩΝ» όπως αυτά περιγράφεται 
στην υπ’ αριθμ. 5296/4455/95 απόφαση του Προέδρου 
της Βουλής και ενδεικτικά αποτυπώνεται στο σχεδικό 
σχέδιο - διάγραμμα της οικείας επιτροπής καθώς και την 
κάλυψη από τον προϋπολογισμό της Βουλής και εντός των 
πλαισίων αυτού, της εν γένει δαπάνης που θα απαιτηθεί 
για τη διοργάνωση και υλοποίηση του εν λόγω προγράμμα- 
τος. 

2. Εξουσιοδοτεί τον Πρόεδρο της Βουλής να καθορίζει 
με αποφάσεις του τις επιμέρους εργασίες ή δραστηριότη¬ 
τες του προγράμματος καθώς και την αντίστοιχη σχετική 
δαπάνη, την αμοιβή τρίτων φυσικών προσώπων (όπως εκ¬ 
παιδευτικών - αξιολογητών κ.λπ.) ή φορέων που θα συμ- 
μετάσχουν ή θα υποστηρίξουν με οποιοδήποτε τρόπο και 
σ’ οποιοδήποτε στάδιο το πρόγραμμα, καθώς και κάθε 
άλλη αναγκαία λεπτομέρεια για την εφαρμογή της προη¬ 
γούμενης παραγράφου. 

3. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 10 Ιουνίου 1996 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

1. Στο Π.Δ. 317/95 (ΦΕΚ171 /Α/22.8.95) στο σκεπτικό 
μέρος του Διατάγματος στην παράγραφο 4, συμπληρώνε¬ 
ται μετά τη φράση «του Ν. 2190/94» το παραλειφθέν: 
«(ΦΕΚ 28/Α/94)». 

2. Στο Π.Δ. 310/95 (ΦΕΚ 168/Α/22.8.95) στο άρθρο 2, 
στην παράγραφο Γ διορθώνεται το εσφαλμένο «Στην αρ¬ 
μοδιότητα του Τμήματος Μηχανογραφικών Εφαρμογών, 
ανήκουν:» στο ορθό «Στην αρμοδιότητα του Τμήματος 
Μητρώου - Μηχανογραφικών Εφαρμογών, ανήκουν:». 

3. Στο Π.Δ. 311/95 (ΦΕΚ 168/Α/22.8.95) στο σκεπτικό 
μέρος του Διατάγματος στην παράγραφο 5, η εσφαλμένη 
φράση: «... απόφαση της Διοικητικής Επιτροπής...» διορ¬ 


θώνεται στην ορθή «... απόφαση του Διοικητικού Συμβου¬ 
λίου...». 

(Από το Υπουργείο Ανάπτυξης) 


1. Στο Π.Δ. 336/95 (ΦΕΚ 179/τ.Α730.8.95) στο άρθρο 
2, παράγραφος Α, σελίδα 5435, στήλη α , στίχος 5 εκ των 
άνω, το εσφαλμένο «... της Βιομηχανίας,» διορθώνεται 
στο ορθό «... τη βιομηχανία,». 

Επίσης στην παράγραφο Γ σελίδα 5435, στην έκτη πα¬ 
ράγραφο η εσφαλμένη φράση «...για την εφαρμογή...» 
διορθώνεται στην ορθή «...για την εγγραφή...». 

Στο άρθρο 5του ίδιου Π.Δ., παράγραφος 2 η εσφαλμένη 
φράση «...Επιμελητηρίου - Οικονομικού...» διορθώνεται 
στην ορθή «...Επιμελητηρίου, προΐστανται μόνιμοι υπάλ¬ 
ληλοι του κλάδου ΠΕ Διοικητικού...». 

2. Στο Π.Δ. 337/95 (ΦΕΚ 179/τ.Α730.8.95) στο άρθρο 
2, παράγραφος α, στις έβδομη και ένατη παραγράφους 
διορθώνονται τα εσφαλμένα «...του Επιμελτηρ'ιου...» και 
«...του Επιμελητήρηίου...» στα ορθά «...του Επιμελητη¬ 
ρίου...» και «...του Επιμελητηρίου...». 

(Από το Υπουργείο Ανάπτυξης) 

-♦- 

Ο) 

Στο ΦΕΚ 87/Α724.5.96 όπου δημοσιεύτηκε το Π.Δ. 
118/1996 με θέμα «Τροποποίηση διατάξεων του Π.Δ. 
427/95 (ΦΕΚ Α’ 245)». 

Μετά από παραβολή που έγινε στην Υπηρεσία μας δια¬ 
πιστώθηκαν τα παρακάτω σφάλματα και παρακαλούμε για 
τη διόρθωσή τους. 

Στη σελίδα 1523 στην α’ στήλη 1) στην παρ. 1 του προ¬ 
οιμίου από το εσφαλμένο «ΝΔ 198/73» στο ορθό «ΝΔ 
187/73». 2) Στην παρ. 2 του προοιμίου από το εσφαλμένο 
«19 Α» στο ορθό «29Α». 3) Στο άρθρο 1 στον ένατο στίχο 
μεταξύ των λέξεων «θέσεων» και «μεταφοράς οχημάτων» 
προστίθεται η πρόταση «και μηχανογραφικής έκδοσης ει¬ 
σιτηρίων επιβατών και αποδείξεων». 

(Από το Υπουργείο Εμπορικής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



